Κύπελλο Κυπελλούχων Ευρώπης καλαθοσφαίρισης ανδρών 1990-91

Το Κύπελλο Κυπελλούχων ομάδων Ευρώπης καλαθοσφαίρισης ανδρών της περιόδου 1990-911990-91 Κύπελλο Κυπελλούχων ήταν η εικοστή πέμπτη κατά σειρά διασυλλογική διοργάνωση αυτού του θεσμού.

Ο τελικός του 1991 ορίστηκε να διεξαχθεί στη Γενεύη ("Πατινουάρ ντε Βερνέ") της Ελβετίας και φιναλίστ ήταν από τη μία ο ΠΑΟΚ Θεσσαλονίκης του Ντράγκαν Σάκοτα και από την άλλη η ισπανική  Σαραγόσα ("CAI Zaragoza") του Μανουέλ Τομάς.

Διαδικασία διεξαγωγής
Το σύστημα διεξαγωγής περιελάμβανε έναν προκριματικό γύρο με τρία ζευγάρια σε διπλές αναμετρήσεις και στη συνέχεια τρεις ακόμη γύρους (φάση των "16", προημιτελική φάση ομίλων και ημιτελικούς) πάντα με διπλές συναντήσεις, έως τον μονό Τελικό αγώνα. Οι συμμετέχουσες ομάδες ήσαν μόλις δεκαεννέα.

Προκριματική φάση
Έξω έμειναν οι εκπρόσωποι της Ολλανδίας ("Χάαρλεμ Άιμοϊντεν"), του Βελγίου (''Λέβεν ABB") και του Λουξεμβούργου ("Κόντερν AB").

Φάση των "16"
Εδώ αποκλείστηκαν ακόμη οκτώ σύλλογοι: Οι "Φύρισχοβ Γκέιτορς", " Μπαϊρόιτ Μπάσκετ", "Λάχτι Νάμικα", "Πασαμπάχτσε", "Μπρασόβ CSU", "Σάντερλαντ EPAB", "Σλασκ Βρότσλαβ", "Χούνορ KC".

Κατάταξη Προημιτελικών ομίλων
1ος όμιλος: 1) Σολέ Cedex Μπασκέτ, 2) Ντιναμό Μόσχας, 3) Knorr Μπολόνια, 4) Ντεσπορτίβα Οβαρένσε. 
2ος όμιλος: 1) Σαραγόσα, 2) ΠΑΟΚ, 3) Χάποελ Γκαλίλ Ελιόν, 4) "Τσρβένα Ζβέζντα Μπεόγκραντ.

Ημιτελικοί
Η Σαραγόσα δεν είχε κανένα πρόβλημα με τη Σολέ (105-95 στη Γαλλία) και 90-79 στην Ισπανία), ενώ συγκλονιστική εξέλιξη είχαν τα δυο παιχνίδια του ΠΑΟΚ με τη Ντιναμό Μόσχας. 
Στη Θεσσαλονίκη οι έλληνες επικράτησαν με 13 πόντους διαφορά (95-82). Στη ρεβάνς της Μόσχας, οι ρώσοι με κορυφαίο το Σεργκέι Μπαζαρέβιτς παραλίγο να ανατρέψουν την κατάσταση, νικώντας αυτοί με 12 πόντους (75-63).

Τελικός
Ο Τελικός ήταν δραματικός και επεισοδιακός. Οι ισπανοί βρέθηκαν μπροστά στο ημίχρονο με πέντε πόντους (31-36). 
Στην επανάληψη τα πράγματα χειροτέρεψαν για τον ΠΑΟΚ, ο οποίος έχασε τους ψηλούς του Φασούλα και Πιτ Παπαχρόνη με 5 φάουλ, με αποτέλεσμα στα τελευταία λεπτά να αναγκαστεί να παίξει με σέντερ φορ το σερραίο φόγουορντ Μακαρά!
Παρόλα αυτά, ο ΠΑΟΚ άντεξε στην πίεση της Σαραγόσα και έχοντας υπέρτερους τους Μπάνε Πρέλεβιτς και Σταυρόπουλο πήρε τη μεγάλη νίκη, με σκορ 76-72.

Έτσι, ο ΠΑΟΚ χάρισε στην Ελλάδα το δεύτερο ευρωπαϊκό τίτλο της, σε συλλογικό επίπεδο.

Οι συνθέσεις.

ΠΑΟΚ: Νίκος Σταυρόπουλος 15, Πρέλεβιτς 31, Μπάρλοου 20, Γιώργος Μακαράς, Παναγιώτης Φασούλας 7, Μέμος Ιωάννου 3, Πιτ Παπαχρόνης, Νίκος Μπουντούρης.(Δεν αγωνίστηκαν Αχιλλέας Μαματζιώλας, Γιώργος Βαλαβανίδης)
Σαραγόσα: Χοσέ Άνχελ Αρθέγα 1, Ντέϊβις (ΗΠΑ) 24, Φερνάντο Αρθέγα 17, Κέβιν Μαγκί (ΗΠΑ) 17, Ενρίκε Αντρέου 8, Χοακίν Ρουίθ 5, Φρανθίσκο Θαπάτα, Μιγκέλ Ερνάντεθ, Φρανθίσκο Μούρθια, Ντανιέλ Άλβαρεθ.

Παραπομπές

Πηγές
Κύπελλο Κυπελλούχων Ευρώπης καλαθοσφαίρισης ανδρών 1990-91 - linguasport.com
Ρώσικη Βικιπαίδεια
BASKETPEDYA-Historical Basketball Database
"100 χρόνια μπάσκετ 1891-1991".
Περιοδικό "Τρίποντο" (αναδρομές και αφιερώματα στο θεσμό).
Αθλητικές εφημερίδες της εποχής. 

1990 1991
Κυπελλο Κυπελλουχων Ευρωπης
Κυπελλο Κυπελλουχων Ευρωπης